༄༅། །དཔལ་ལྡན་འབྲུག་པའི་བསྟན་པ་རྒྱས་པའི་ལེགས་སྨོན་ཚེས་པའི་ཟླ་བ་འདིའི་བརྗོད་བྱའི་བབ་ཀྱི་ས་བཅད་བསྟན་པ་ལ་གསུམ། ཐོག་མར་སྐྱབས་ཡུལ་སྨོན་པའི་མཐུན་འགྱུར་བསྐུལ་བས་མདོར་བསྟན་པ། བར་དུ་སྨོན་པའི་རྒྱུ་མཚན་ཁུངས་དང་བཅས་པས་རྒྱས་པར་བཤད་པ། ཐ་མར་སྐྱབས་ཡུལ་བྱིན་མཐུས་འདོད་དོན་འགྲུབ་པར་སྨོན་པས་མཇུག་བསྡུ་བའོ། །དང་པོ་ནི། བསླུ་མེད་སོགས། གཉིས་པ་ལ་གསུམ། བསྟན་པའི་རྣམ་བཞག་གི་སྒོ་ནས་སྨོན་པ། བཤད་དང་སྒྲུབ་པའི་སྒོ་ནས་སྨོན་པ། བདེ་ལེགས་ཕུན་ཚོགས་ཀྱི་སྒོ་ནས་སྨོན་པའོ། །དང་པོ་ལ་གསུམ། བསྟན་པ་སྤྱི་དང་བྱེ་བྲག་ལ་སྨོན་པ། བསྟན་པའི་འབྱུང་ཁུངས་ལ་སྨོན་པ། བསྟན་པའི་ཆེ་བ་ལ་སྨོན་པའོ། །དང་པོ་ནི། ཕན་བདེ་སོགས། གཉིས་པ་ནི། རྒྱལ་བས་སོགས། གསུམ་པ་ནི། སྤྱན་རས་སོགས། གཉིས་པ་བཤད་དང་སྒྲུབ་པའི་སྒོ་ནས་སྨོན་པ་ལ་གསུམ། ཐུན་མོང་དུ་སྨོན་པས་མདོར་བསྟན་པ། སོ་སོར་དབྱེ་བས་རྒྱས་པར་བཤད་པ། ཡོན་ཏན་བརྗོད་པས་དོན་བསྡུ་བའོ། །དང་པོ་ནི། མཁས་གྲུབ་སོགས། གཉིས་པ་ལ་གཉིས། བཤད་པ་དང༌། སྒྲུབ་པའོ། །དང་པོ་ལ་གཉིས། བཤད་བྱའི་ཆོས་ཀྱི་རང་བཞིན་ལ་སྨོན་པ་དང༌། དེ་ཐོས་པའི་ཡོན་ཏན་ལ་སྨོན་པའོ། །དང་པོ་ནི། སྡེ་སྣོད་སོགས། གཉིས་པ་ནི། ཐོས་བསམ་སོགས། གཉིས་པ་སྒྲུབ་པ་ལ་ལྔ། ཆོས་བརྒྱུད་གཞན་གྱིས་བསྲེས་སླད་མེད་ལུགས་ལ་བསམ་ཏེ་དྭང་བའི་སྒོ་ནས་སྨོན་པ། ཉམས་ལེན་གཞན་ལ་ལྟོས་པ་མེད་ལུགས་ལ་བསམས་ཏེ་འདོད་པའི་སྒོ་ནས་སྨོན་པ། རྟོགས་པ་གཞན་ལས་ཁྱད་དུ་འཕགས་ལུགས་ལ་བསམས་ཏེ་ཡིད་ཆེས་ཀྱི་སྒོ་ནས་སྨོན་པ། གདམས་ངག་གཞན་གྱི་འགྲམ་ཆུ་ལྡང་ལུགས་ལ་བསམས་ཏེ་ཡིད་འཚེངས་པའི་སྒོ་ནས་སྨོན་པ། སྐྱེས་མཆོག་དམ་པ་ངང་གིས་འབྱུང་ལུགས་ལ་བསམས་ཏེ་ཡི་རང་གི་སྒོ་ནས་སྨོན་པའོ། །དང་པོ་ནི། མཁས་གྲུབ་སོགས། གཉིས་པ་ནི། བྱིན་རླབས་སོགས། གསུམ་པ་ནི། རྟོགས་པ་སོགས། བཞི་པ་ནི། གདམས་ངག་སོགས། ལྔ་པ་ནི། ལྟ་བས་སོགས། གསུམ་པ་ཡོན་ཏན་བརྗོད་པས་དོན་བསྡུ་བ་ནི། ཕྱི་ལྟར་སོགས། གསུམ་པ་བདེ་ལེགས་ཕུན་ཚོགས་ཀྱི་སྒོ་ནས་སྨོན་པ་ལ་གཉིས། བདེ་བའི་ཆ་རྐྱེན་ལ་སྨོན་པ་དང༌། ལེགས་པའི་དགེ་ཚོགས་ལ་སྨོན་པའོ། །དང་པོ་ལ་གསུམ། ཆོས་སྲིད་ལེགས་ཚོགས་ལ་སྨོན་པ། སྙན་དང་གྲགས་པ་ལ་སྨོན་པ། རྙེད་དང་བཀུར་བསྟི་ལ་སྨོན་པའོ། །དང་པོ་ནི། མཐུ་ཆེན་སོགས། གཉིས་པ་ནི། ཀློག་སྤོང་སོགས། གསུམ་པ་ནི། བསྟན་པ་སོགས། བཞི་པ་ནི། ཆོས་ཀྱི་སོགས། ཐ་མར་སྐྱབས་ཡུལ་བྱིན་མཐུས་འདོད་དོན་འགྲུབ་པས་སྨོན་པར་མཇུག་བསྡུ་བ་ནི། དཀོན་མཆོག་སོགས་སོ།། །།ཞེས་པའང་ཆོས་སྨྲའི་བཙུན་པ་དགེ་རིན་པས་སོ།། །།ཤུ་བྷཾ།